क्या मार्च में लू चलने लगेगी; इस बीमार करने वाले मौसम में खुद को कैसे बचाएं
Weather Change Diseases - How Climate Change Affect Health?. All You Need To Know फरवरी का महीना बसंत का होता है। इस बार बसंत बिल्कुल गायब है। देश के ज्यादातर हिस्सों में सर्दी के बाद सीधे गर्मी महसूस होने लगी है। सबसे ज्यादा टेम्प्रेचर राजस्थान और गुजरात में बढ़ रही है
फरवरी का महीना बसंत का होता है। इस बार बसंत बिल्कुल गायब है। देश के ज्यादातर हिस्सों में सर्दी के बाद सीधे गर्मी महसूस होने लगी है।
सबसे ज्यादा टेम्परेचर राजस्थान और गुजरात में बढ़ रहा है। इन दिनों यहां के ज्यादातर क्षेत्रों में टेम्परेचर सामान्य से 9 डिग्री सेल्सियस तक ज्यादा है।
गुजरात के भुज का टेम्परेचर अभी ही 40 डिग्री पर पहुंच गया है। मौसम विभाग के अनुसार देश का औसत अधिकतम तापमान 15 मार्च जैसी स्थिति में पहुंच चुका है।
अचानक बढ़ी गर्मी से क्या नुकसान है यह आज जानेंगे...
एक्सपर्ट हैं- डॉ. शुचिन बजाज, जनरल फिजिशियन, उजाला सिग्नस हॉस्पिटल, चाइल्ड स्पेशलिस्ट डॉ. विवेक शर्मा, डॉ. सोमा सेन राय, आईएमडी और वेदर एक्सपर्ट नवदीप दहिया।
सवाल: फरवरी में ही पारा बढ़ने की वजह क्या है?
जवाब: इसकी दो वजहें हैं…
सवाल: अभी से ही कुछ राज्यों में टेम्परेचर 40 पहुंच गया है, क्या आने वाले दिनों में यह और बढ़ेगा?
जवाब: 22 फरवरी तक राजस्थान, गुजरात, महाराष्ट्र, मध्य प्रदेश, तेलंगाना, छत्तीसगढ़, ओडिशा, आंध्र प्रदेश में तापमान 40 डिग्री के आसपास रहेगा।
वहीं पंजाब, हरियाणा, दिल्ली-एनसीआर, उत्तर प्रदेश, बिहार, झारखंड आदि में तापमान 31 से 36 डिग्री के आसपास रह सकता है।
20 और 21 फरवरी को तापमान सबसे अधिक हो सकता है। देश के कई हिस्सों में अधिकतम तापमान सामान्य से 6 से 12 डिग्री तक अधिक रह सकता है।
सवाल: इसका मतलब मार्च के महीने में ही हीटवेव यानी लू चलने लग जाएगी? 
जवाब: आने वाले दिनों में पंजाब, हरियाणा, राजस्थान, गुजरात, मध्यप्रदेश में टेम्परेचर बढ़ेगा। शुष्क हवाओं से न्यूनतम तापमान तेजी से कम हो रहा है।
दिन का तापमान उतनी ही तेजी से बढ़ भी रहा है। दिन और रात के तापमान में 20 डिग्री तक का अंतर है। ऐसे में मार्च के महीने में हीटवेव चलने की आशंका है।
सवाल: इन दिनों लोगों की खांसी लंबे समय तक खींच रही है, इसकी वजह भी मौसम है क्या?
जवाब: ऐसा बैक्टीरियल इन्फेक्शन की वजह से हो रहा है। ऐसे लोग अपना ज्यादा ध्यान रखें। बाहर का खाना न खाएं, डॉक्टर को जरूर दिखांए। जिन लोगों को खांसी की प्रॉब्लम अभी नहीं है वो भी यह न समझें कि उन्हें किसी तरह का रिस्क नहीं है। इस मौसम में अचानक से गर्मी लगने पर एसी ऑन करना और आइसक्रीम खाना सेफ नहीं है।
सवाल: लोग फ्रिज में पानी की बॉटल रखने लगे हैं, यह किस तरह नुकसान पहुंचाएगा?
जवाब: ऐसा करने से आप निश्चित तौर से बीमार होंगे। आपको ये समस्याएं हो सकती हैं…
सवाल: इन दिनों कुछ लोग हाथ-पैरों में खुजली की भी शिकायत कर रहे हैं, इससे कैसे बच सकते हैं?
जवाब: इसकी वजह पसीना हो सकता है। अचानक बढ़ी गर्मी की वजह से पसीना आ रहा है जिससे फंगल इंफेक्शन होने के चांसेज होते हैं। अगर गोल-गोल लाल या काले रंग के चकत्ते हो रहे हैं और उनमें खुजली हो रही है, तो फंगल इंफेक्शन हो सकता है। इसे नजरअंदाज न करें, डॉक्टर को दिखाएं और इलाज करा लें।
रैशेज से बचना है तो स्किन केयर के लिए अपनाएं ये टिप्स
सवाल: बच्चे भी इस समय ज्यादा दिनों तक बीमार रह रहे हैं, पेरेंट्स को किस तरह की सावधानी रखनी चाहिए?
जवाब: इन दिनों बच्चों में ब्रोंकियोलाइटिस फैला हुआ है। यह वायरल इन्फेक्शन के बाद बच्चों में आमतौर से होता है। यह फेफड़ों में एयरवे (ब्रोन्कियोल्स) को संकीर्ण कर देता है। इस वजह से सांस लेना मुश्किल हो जाता है। यह ज्यादातर सर्दी और शुरुआती बसंत यानी फरवरी में 2 साल से कम उम्र के बच्चों में होता है।
सवाल: ब्रोंकियोलाइटिस बीमारी कितने दिनों में ठीक होती है, इसका इलाज क्या है? 
जवाब: आमतौर से दस दिन तक रहती है। 3 से 5 दिन में बच्चे की स्थिति काफी खराब होती है। इसके लिए कोई वैक्सीन नहीं है।
इसमें डॉक्टर की देखरेख में बच्चे को रखें। इस बात का भी ध्यान रखें कि बच्चे के शरीर में पानी की कमी न हो। जरा भी सिचुएशन गड़बड़ लगे तो उसे हॉस्पिटल ले जाएं।
चलते-चलते
फरवरी में सांस लेने में दिक्कत कुछ लोगों को होती है, ऐसा क्यों?
बसंत ऋतु में पोलन एलर्जी की वजह से लोग परेशान होते हैं। जिन्हें अस्थमा की प्रॉब्लम है उनकी समस्या इन दिनों बढ़ जाती है। यह फूलों का मौसम है। फूलों से निकलने वाले पराग कण की वजह से ये एलर्जी होती है।
एलर्जिक रिएक्शन पेड़, खरपतवार और घास से ही आते हैं। इसलिए खूब सावधानी से ऐसे लोगों को रहना चाहिए। मास्क के बिना घर के बाहर नहीं जाना चाहिए। घर के अंदर ऐसा कोई पौधा न रखें जिससे एलर्जी हो।
जरूरत की खबर के कुछ और आर्टिकल भी पढ़ें
1. 15 मिनट तक वॉशिंग मशीन में घूमता रहा मासूम:दूसरे की खिड़की से गिरकर मौत, सेफ्टी को लेकर क्या-क्या लापरवाही करते हैं पेरेंट्स
दिल्ली में एक डेढ़ साल का बच्चा खेलते-खेलते वॉशिंग मशीन के साबुन वाले पानी में जा गिरा। 15 मिनट तक बच्चा मशीन में ही कपड़ों के साथ वॉश होता रहा, तड़पता रहा। जब मां बच्चे को ढूंढते हुए मशीन के पास आई तो उसे आनन-फानन में अस्पताल पहुंचाया।
बच्चा पूरा नीला पड़ चुका था। उसका शरीर ठंडा पड़ गया था। बच्चे को सांस लेने में भी काफी परेशानी हो रही थी। 7 दिन तक कोमा में रहा। (पढ़िए पूरी खबर)
2. नसबंदी क्या खुलवाई जा सकती है:30 साल के लड़के का डॉक्टर ने किया गलत ऑपरेशन; मेडिकल नेगलिजेंस की शिकायत कैसे करें
हाइड्रोसील। यह पुरुषों को होने वाली कॉमन बीमारी है। इसमें पुरुषों के अंडकोषों यानी टेस्टिकल्स में पानी भर जाता है। इस वजह से उसमें सूजन आ जाती है। बिहार के कैमूर में एक 30 साल के मनक्का यादव को भी यह प्रॉब्लम हो गई। उनकी आर्थिक स्थिति अच्छी नहीं थी इसलिए वे इसका इलाज सरकारी स्वास्थ्य केंद्र में करा रहे थे।
जब हाइड्रोसील बढ़ गया तब वे सरकारी अस्पताल ऑपरेशन कराने पहुंचें। ऑपरेशन करने के बाद डॉक्टर ने कहा कि नसबंदी का ऑपरेशन कर दिए हैं। हाइड्रोसील का ऑपरेशन कराने के लिए अब उन्हें किसी प्राइवेट अस्पताल में जाना होगा। (पढ़िए पूरी खबर)